सन् 1950 के दशक में गॉयनॉक्लॉजिस्ट (स्त्रीरोग विज्ञानी) अफ्रीकी मेंढकों की एक प्रजाति क्लावड् फ्रॉग में गर्भवती स्त्री का यूरिन(मूत्र) इंजेक्ट करते थे। अगर स्त्री को गर्भ रहा हो तो उसका यूरिन इंजेक्ट करने पर मेंढक के एक दिन में ही अंडाणु निकलने लगते थे। साल 1940 के दशक से 1970 के दशक के बीच अस्पतालों ने बड़ी संख्या में मेंढकों का आयात किया। बुफो प्रजाति के टोड(एक किस्म का मेढ़क) का भी इस्तेमाल होता था और इसी कारण बुफो टेस्ट जैसा एक नाम प्रचलन में आया। लाखों की तादाद में मेंढक मारे गए।